Handelinge 1:1-8 Hemelvaart

Jesus se **werk op aarde was klaar** maak **ook nie klaar nie.**

* Wat die verlossing aan betref was alles afgehandel   
  en daar kan niks bygevoeg word nie. (Daarvoor kan ons die Here  
  net loof, prys en grootmaak.)
* Maar wat die proklamering en die verkondiging van God se koningryk   
  en die bediening van versoening aanbetref het dit maar pas begin

Tydens Jesus se aardse bediening is sy prediking en onderrig   
hoofsaaklik deur homself gedoen.

Hy het **op die punt gestaan om te vertrek** en daar **moes ‘n oordrag plaasvind**.

Die mense naaste aan Hom, die dissipels,  
 was manier gereed nie.

* Petrus, die leier van die dissipels,   
  het 3 x ontken dat hy die Here Jesus hoegenaamd ken.   
  Hy was geestelik nie sterk genoeg om ‘n slawemeisie se ondervraging te trotseer nie.
* Die res van die dissipels het tydens die in hegtenisname en kruisiging die hasepad gekies.
* Ons vind net vir Johannes by die verhoor en saam met die vroue by die kruis.

Na sy opstanding moes **Jesus hulle agter geslote deure gaan opsoek**.

* Met Jesus se eerste verskyning aan hulle was Thomas nie teenwoordig nie.
* Toe die dissipels hom vertel het dat die Here Jesus aan hulle verskyn het,   
  het hy hulle nie geglo nie.
* Daar was by hulle ‘n tekort aan begrip, karakter, Gees vervuldheid, motivering en sommer ‘ gebrek aan kennis, moed en geloof.

**Lukas skryf aan *Theofilus***

Ons weet nie wie Teofilus was nie behalwe dat hy dalk ’n hooggeplaaste romein (Hand 24:3; 26:25). Sommige meen selfs dat dit dalk Paulus se prokureer tydens sy verhoor  
òf dit ‘n gelowige was wat Lukas wou bemoedig   
òf ‘n ongelowige aan wie hy die evangelie verkondig het. (spekulasie)

**Sy Boodskap**

Vers 1,2

Sy eerste boek handel oor ***alles wat Jesus gedoen en geleer het***

Van die begin van Jesus se publieke optrede tot op die dag van sy hemelvaart   
**het Jesus sy dissipels met woord en daad onderrig**.

* Die wonderwerke was om hul geloof te versterk,
* die gelykenisse om die geestelike waarhede duidelik te maak en
* die onderrig om die teologiese basis van hul geloof te vestig.

Behalwe Jesus se woorde het Hy hulle **ook met sy voorbeeld onderrig**.   
Hy het gedoen en geleer.   
Hy het geleef wat Hy gepredik het.   
Hoeveel x het Hy verduidelik dat Hy net gekom het om die wil van Sy Vader te doen?

U sien, dit **help nie jy verkondig een ding maar leef ander nie**   
Jou lewe (optrede) bevestig of trek ‘n streep deur jou verkondiging.

**Te veel woordverkondiging is kragteloos** hetsy in persoonlike getuienis of van kansels   
vanweë die feit dat die prediker se lewe en woorde nie ooreenstem nie.   
Woord en daad moet saamloop.

V3

*Jesus het by verskeie geleenthede aan die dissipels verskyn as bewys dat Hy lewe*

‘n **Koninkryk kan nie voortbestaan as die Koning dood** is nie.   
Dink aan die kultuurhistoriese van daardie tyd.

* Wanneer daar oorlog was en ‘n koning is doodgemaak,   
  is sy mag gebreek en sy koninkryk oorwin.   
  Daarom as jy die vyand se koning kon uithaal, was die oorlog verby.

Dit **was van kardinale belang** dat die dissipels moes weet: **Jesus leef**.

* Hy het uit die dood opgestaan.
* Die dood het gee houvas op Hom gehad nie.
* Hy het aan hul gewys: Hy leef. (Alle rede tot vreugde optrede)
* Dit is Hy wat gekruisig was en uit dood opgestaan het.
* Hy het deur geslote deure gekom, die merke aan sy hande vir hul gewys,
* Hy het saam met hulle geëet.

Daar **kon geen twyfel wees nie**.   
Hulle kon met oortuiging die blye boodskap uitbasuin: Jesus leef!!!

Tydens hierdie verskynings het Hy **met hulle *gepraat oor die koningryk van God***.

’n tema waaroor hul dikwels gepraat het:

* **Hy heers** oor die **ganse skepping** maar **ook in mense se harte**.
* **Huidiglik ‘n geestelike Koninkryk** wat nie van hierdie wêreld is nie   
  maar wat in sy volheid oor alles en almal sal regeer na sy wederkoms.

***Mag/krag***

Die Dissipels het duidelik Jesus se boodskap gekry.   
Hulle het die bewyse dat Hy lewe.   
Maar hulle was nog nie reg om te verkondig nie.

**Hulle was bang**  
Hulle het nog weg gekruip agter geslote deure…  
Gevoel hulle is nie opgewasse vir die taak nie.

Hulle het **mag nodig gehad**.   
Iets wat geen mens in of uit homself het nie.

Daarom Jesus se opdrag aan hulle:

Moenie van Jerusalem af weggaan nie maar bly wag op die gawe wat die Vader belowe het, soos julle van My gehoor het.

Hierdie **mag gaan dit vir julle moontlik maak om te verkondig**.   
Dit gaan die krag agter jul boodskap wees.   
Dit gaan jou jou metgesel wees.

Dit is die **ander Trooster (H/G) wat God gaan stuur**.

**Dink ‘n paar oomblikke terug aan Jesus se aardse bediening**.   
Toe Jesus gedoop is het die Gees van God soos ‘n duif uit die hemel   
op Hom neergedaal. (Luk 3:21-22)

Wanneer Jesus in hoofstuk 4 preek begin Hy:   
 *die Gees van die Here is op My omdat Hy my gesalf het   
 om die evangelie … te verkondig*… (Luk 4:18)

Daar is **voorbeelde in die Ou Testament waar die Gees van God** op mense gekom het  
om die Woord van die Here te verkondig.   
Dink maar aan Saul, Sagaria (Johannes die doper se pa) (Luk 1:67-79)

Nou gaan **dieselfde Gees oor die dissipels** uitgestort word   
om hulle te bemagtig om die evangelie boodskap uit te dra.

Die woord: **krag/ dunamis is waar die engelse word “dynamite”** afgelei word.   
Die Gees is die krag waardeur jy jou gawes, jou dienswerk, jou getuienis lewer.

Dit is dieselfde Gees wat mense se **klipharde harte oopbreek**   
om die evangelie te omhels.   
Dit is **dieselfde Gees wat jou gelowige insig** in die Woord van God gee.

**Misterie**

Die dissipels het begin om 1 e 1 bymekaar te sit.   
Jesus die Messias het gekom volgens die belofte van die O T.   
Hulle het sy verlossende werk aan die kruis beleef.   
Hulle is getuienis daarvan dat Hy uit die dood opgestaan het.

Nou is die **groot vraag: Wanneer?**

Toe hulle weer ‘n keer aan tafel was het hulle Hom gevra:

**Here, is dit nou die tyd** dat U die koninkryk van Israel weer gaan oprig?

Jesus antwoord:

Hierdie is ‘n misterie en dit gaan een bly.

**Julle vra is dit nou die tyd** – Ek weet nie. Net die Vader weet dit.

Maar dit **is nie waarop julle moet fokus nie**.

Julle vra of dit nou die tyd is wat Ek (Jesus Christus) die koninkryk gaan oprig.

**Julle is by verkeerde adres**.

Julle vra of ek dit gaan doen – Nee…

**Dit is nie Ek** wat dit gaan doen nie, maar julle

*Julle sal krag ontvang wanneer die Heilige Gees oor julle kom  
en julle sal my getuies wees in Jerusalem sowel as in die hele Judea  
en in Samaria en tot in die uithoeke van die wêreld*.

Nou **mag daar van u wees wat voel: “Wie ek!!!?**

Die antwoord: Ja, jy.

**Jy wat in Jesus Christus glo**.  
Jy wat dissipel, volgeling van Jesus Christus is.

**Dalk verskoon jy jouself met**:  
Ek het nie die wysheid of kennis, of vaardigheid om dit te doen nie.

**Weet jy wat?**

Jy **het die Gees van God in jou.**  
Jy moet net gaan vertel wat die Here Jesus vir jou gedoen het.

Jy moet **sò leef dat die mense om jou die boodskap** in jou lewe sien.

Die **verantwoordelikheid om te verkondig**  
is nou aan jou oorgedra…  
Jy moet werk aan die koms van die koninkryk.

**So word jy deel van die skare verlostes**  
wat lofprysend God en die Here Jesus verheerlik  
deur te doen wat Hy vra

Amen